Kávovník mohutný

Kávovník mohutný (iné názvy: kávovník konžský, nepresne: kávovník robustaSEDLÁK, J. Káva ľudí spája aj odlišuje. In: Feminity ; lat. Coffea canephora alebo Coffea robusta) je druh z rodu kávovník (Coffea) z čeľade morenovité (Rubiaceae). 

Dorastá do výšky 6-12 m  (archivovaná verzia česká: ). Pochádza z tropických dažďových lesov povodia rieky Kongo a dnes sa pestuje všade v trópoch a subtrópoch. Má tuhšie, mierne vlnité, eliptické, jasne zelené, až 30 cm dlhé listy. Biele až ružovkasté kvety vyrastajú zo zväzočkov v úžľabí listov. Plodom je asi 1,5 cm veľká kôstkovica obsahujúca 2 semená s obsahom kofeínu 2-4%. Preto sa kávovník mohutný pestuje ako pochutina na výrobu kávy. Kvalita vyrábanej kávy je však nižšia ako u kávovníka arabského (Coffea arabica) a tak dnes tento kávovník zaberá podstatne menšiu plochu ako kávovník arabský.

 Obrázky 

 Zdroje 

 Iné projekty 

Kategória:Káva